રાજકોટની ભાગોળે નવાગામ આણંદપરમાં રહેતાં અને ખેતી કરી ગુજરાન ચલાવતાં વિનુભાઇ છગનભાઇ સોલંકી નામના 60 વર્ષીય કડીયા વૃધ્ધ રાતે ઘર નજીક બસ સ્ટેશન પાસે હતાં ત્યારે ગામના રબારી શખ્સો પરેશ ભીમાભાઇ કલોતરા, નરેન્દ્ર નાગરભાઇ, અરવિંદ કનાભાઇ, કના રણછોડભાઇ, મયુર ઉર્ફ ગુણો કનાભાઇ અને મેરૂભાઇ ભીમાભાઇએ લાકડી-પાઇપ સાથે ધસી આવી હુમલો કરતાં વૃધ્ધે દેકારો કરતા વિનુભાઇના પત્નિ 55 વર્ષીય ચંપાબેન સોલંકી , બે પુત્રો 30 વર્ષીય હિરેન સોલંકી , 35 વર્ષીય ધર્મેશ સોલંકી અને 40 વર્ષીય ભત્રીજો પરેશ પોપટભાઇ સોલંકી બચાવવા દોડી આવતાં આ તમામને ગાળો ભાંડી ઢીકા-પાટુ અનેલાકડી-પાઇપનો માર મારતા સિવિલ હોસ્પિટલમાં ખસેડયા હતા ઘટનાની જાણ થતા કુવાડવા પી. આઇ. એમ. આર. પરમાર, હિતેષભાઇ ગઢવી સહિતના હોસ્પિટલે દોડી ગયા હતાં અને વિનુભાઇ સોલંકીની ફરિયાદ પરથી છ હુમલાખોરો સામે ગુનો નોંધી તમામની શોધખોળ હાથ ધરી છે આ અંગે વિનુભાઇએ જણાવ્યું હતું કે ગામનો કડીયા પરિવારનો છોકરો દર્શન દામભાઇ સોલંકી દોઢેક મહિના પહેલા રબારી પરિવારની દિકરીને ભગાડી ગયો છે અને બંનેએ કોર્ટ મેરેજ કરી લીધા છે.